ddrg/super_eurlex huggingface dataset:
KIRJALLINEN KYSYMYS E-1972/01 esittäjä(t): Elizabeth Lynne (ELDR) neuvostolle. Kashmir.



Virallinen lehti nro 093 E , 18/04/2002 s. 0040 - 0040



KIRJALLINEN KYSYMYS E-1972/01 esittäjä(t): Elizabeth Lynne (ELDR) neuvostolle (12. heinäkuuta 2001) Aihe: Kashmir Kun otetaan huomioon Intian hallituksen viimeaikainen tarjous käydä Pakistanin kanssa neuvotteluja kiistanalaisesta Kashmirin alueesta, mitä aloitteita Euroopan unioni aikoo tehdä varmistaakseen, että tämä tilaisuus täysin toteutuu? Vastaus (10. joulukuuta 2001) Neuvosto ilmaisi Intian ja Pakistanin vuoropuhelua koskevan kantansa Intian ja Pakistanin välisen Agran (15.16. heinäkuuta 2001) huippukokouksen yhteydessä annetussa julkilausumassa 19. heinäkuuta 2001. Neuvosto oli mm. tyytyväinen vuoropuhelun käynnistymiseen ja kannusti molempia osapuolia ponnistelemaan edelleen, jotta ne saisivat kaikki erimielisyytensä ratkaistua rakentavalla tavalla. Neuvosto toimittaa tämän viestin myös poliittiseen vuoropuheluun kuuluville säännönmukaisille ja ad hoc -kokouksille, joita se pitää molempien maiden kanssa. Mitä tulee unionin tukeen neuvotteluratkaisun aikaansaamiseksi Kashmirissa, neuvosto pyytää arvoisaa parlamentin jäsentä tutustumaan vastaukseen, jonka se antoi parlamentin jäsenen Brian Crowleyn suulliseen kysymykseen H-0375/2001 toukokuun täysistunnossa.
KIRJALLINEN KYSYMYS E-2749/01 esittäjä(t): Jonas Sjöstedt (GUE/NGL) komissiolle. Antibioottien käyttö eläinten rehussa.



Virallinen lehti nro 093 E , 18/04/2002 s. 0185 - 0185



KIRJALLINEN KYSYMYS E-2749/01 esittäjä(t): Jonas Sjöstedt (GUE/NGL) komissiolle (9. lokakuuta 2001) Aihe: Antibioottien käyttö eläinten rehussa Ruotsilla oli liittymissopimuksen mukaan oikeus pitää voimassa nykyinen antibioottien, kemoterapeuttisten aineiden, kokkidiostaattien ja kasvuhormonien käyttöä eläinten rehussa koskeva kielto 31. päivään joulukuuta 1998 asti. EU:ssa arvioidaan parhaillaan uudelleen tiettyjä, riskejä aiheuttavia antibioottisia aineita, ja viimeistään 1. lokakuuta 2003 on tarkoitus arvioida uudelleen kaikki tällaiset aineet. Komissio teki heti ennen vuodenvaihdetta 1998/99 päätöksen, että neljän antibioottityypin käyttö eläinten rehussa kiellettäisiin. Ruotsissa on kuitenkin voimassa neljää muutakin antibioottityyppiä koskeva kielto, ja se on siksi vedonnut neuvoston direktiiviin 70/524/ETY(1) rehujen lisäaineista sisältyvään suojalausekkeeseen, joka koskee kansanterveyden ja eläinten terveyden suojelua. Ruotsi toimitti komissiolle asiakirjoja, jotka komission oli tarkoitus arvioida. Mikä oli arvioinnin tulos? (1) EYVL L 270, 14.12.1970, s. 1. David Byrnen komission puolesta antama vastaus (20. marraskuuta 2001) Rehujen lisäaineista 23. marraskuuta 1970 annetun neuvoston direktiivin 70/524/ETY(1) 11 artiklan 2 kohdan mukaisesti komissio tarkasteli Ruotsin toimittamia perusteita ja kuuli jäsenvaltioita pysyvässä rehukomiteassa ja eläinten ravitsemusta käsittelevässä tiedekomiteassa. Eläinten ravitsemusta käsittelevän tiedekomitean arviointi jäi kuitenkin tieteellisen ohjauskomitean kesäkuussa 1999 antaman mikrobilääkeresistenssin torjuntaa koskevan yleiskertomuksen varjoon. Kertomuksessa suositeltiin asteittaista luopumista antibioottien käytöstä kasvunedistäjinä ja sen kieltämistä. Komissio piti tarpeellisena muuttaa direktiiviä 70/524/ETY sen 11 artiklan 3 kohdan mukaisesti. Tämä toiminta kuuluu osana komission valkoiseen kirjaan elintarvikkeiden turvallisuudesta. Rehujen lisäaineita koskevaa ehdotusluonnosta valmistellaan parhaillaan, ja komissio hyväksynee sen vuoden 2002 alkupuolella. Ehdotus sisältää muun muassa asteittaisen luopumisen antibioottien käytöstä kasvunedistäjinä yhteisön alueella. (1) EYVL L 270, 14.12.1970, sellaisena kuin se on muutettuna 22. maaliskuuta 1999 annetulla neuvoston direktiivillä 1999/20/EY, EYVL L 80, 25.3.1999.
KIRJALLINEN KYSYMYS P-2555/01 esittäjä(t): Luciana Sbarbati (ELDR) komissiolle. Muuntogeeniset organismit viinintuotannossa.



Virallinen lehti nro 093 E , 18/04/2002 s. 0157 - 0158



KIRJALLINEN KYSYMYS P-2555/01 esittäjä(t): Luciana Sbarbati (ELDR) komissiolle (13. syyskuuta 2001) Aihe: Muuntogeeniset organismit viinintuotannossa Viini on Italian ja koko Välimeren alueen tyypillinen tuote. Muuntogeenisten organismien käyttö vesittäisi kaikki viinin perustavaa laatua olevat ominaisuudet (tyypillisyys, perinteisyys, yhteys tiettyyn kulttuuriin ja alueeseen), vahingoittaisi sen makua ja aromeja ja vähentäisi sen kaupallista merkitystä. Joillakin alueilla viinintuotanto on perustavaa laatua oleva osa kulttuuria ja perinnettä, ei ainoastaan ruokaperinteen vaan myös talouden ja tuotannon kannalta. Viinintuotantoon liittyy huomattavia ympäristö- ja maisemanäkökohtia, ja lisäksi sillä on vaikutuksia moniin maaseutuympäristön toimintoihin. Esimerkiksi jo pelkästään Toscanassa tuotettavista viinimerkeistä viisi on saanut tarkistetun ja taatun alkuperäisnimityksen, 34 tarkistetun alkuperänimityksen ja kuusi tyypillisen maantieteellisen merkinnän. Toscanalla on johtava asema viinien viennissä, ja alueen vuotuinen tuotanto on noin 2,8 miljoonaa hehtolitraa. Lisäksi on syytä ottaa huomioon viinintuotannon työllistävyys, ja viinimerkkien (joista monet ovat siirtyneet sukupolvelta toiselle) imagoa ja uskottavuutta on suojeltava sekä Euroopan unionissa että sen ulkopuolella. Muuntogeenisten organismien käytöllä saattaisi olla kielteisiä seurauksia viinintuottajille ja ennen kaikkea kuluttajille ja heidän terveydelleen. Millaista tuki- ja edistämispolitiikkaa komissio aikoo noudattaa, jotta voidaan taata elintarvikealan tyypillisten tuotteiden korkea laatu? Franz Fischlerin komission puolesta antama vastaus (17. lokakuuta 2001) Komissio haluaa saattaa arvoisan parlamentin jäsenen tietoon, että se aikoo maataloustuotteita koskevista tiedotus- ja myynninedistämistoimista kolmansissa maissa 14 päivänä joulukuuta 1999 annetulla neuvoston asetuksella (EY) N:o 2702/1999(1) ja maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetulla neuvoston asetuksella (EY) N:o 2826/2000(2) perustetun uuden järjestelmän yhteydessä toteuttaa kokonaisvaltaista ja yhtenäistä maataloustuotteiden ja toissijaisesti elintarvikkeiden tiedotus- ja myynninedistämispolitiikkaa sisämarkkinoilla ja yhteisön ulkopuolisissa maissa. Tällaisen jäsenvaltioiden toteuttamia toimia täydentävän ja tehostavan politiikan tarkoituksena on erityisesti parantaa kyseisten tuotteiden imagoa, erityisesti niiden laadun, tyypillisten ominaisuuksien, ravinnollisten seikkojen ja turvallisuuden sekä tuotantomenetelmien osalta. (1) EYVL L 327, 21.12.1999. (2) EYVL L 328, 23.12.2000.
KIRJALLINEN KYSYMYS E-2216/01 esittäjä(t): Adriana Poli Bortone (UEN) komissiolle. Kuluttajan valinnat.



Virallinen lehti nro 093 E , 18/04/2002 s. 0079 - 0079



KIRJALLINEN KYSYMYS E-2216/01 esittäjä(t): Adriana Poli Bortone (UEN) komissiolle (24. heinäkuuta 2001) Aihe: Kuluttajan valinnat EU:ssa on myynnissä tavaroita, jotka on valmistettu eläinten elimistä tai lapsityövoimalla. Eikö komissio katso, että tällaiset tuotteet pitäisi merkitä selvästi siten, että kuluttajat voisivat valita, haluavatko he ostaa eläinten elimistä valmistettuja tuotteita tai lapsityövoimalla valmistettuja tuotteita? David Byrnen komission puolesta antama vastaus (2. lokakuuta 2001) Erikseen määritellyn riskiaineksen kuten eläinten elimien poistamisesta ruoasta ja elintarvikkeista on erityissäännöksiä asetuksessa (EY) N:o 999/2001(1) ja asetuksen soveltamissäännöksissä. Lisäksi komissio toimitti äskettäin pysyvässä elintarvikekomiteassa jäsenvaltioille ehdotuksen siitä, että lihavalmisteiden merkitseminen olisi selkeämpää ja tarkempaa. Sanan liha määritelmää parannetaan, ja muista ihmisravinnoksi tarkoitetuista eläinten osista, kuten sisäelimistä (sydän, suolisto, maksa jne.) tai rasvasta, on mainittava pakkausmerkinnöissä. Komissio on tietoinen siitä, että yksittäisten tuottajien, tuotannonalojen, kansalaisjärjestöjen tai hallitusten käyttämien eettisen tai sosiaalisen vastuun merkkien määrä lisääntyy. Tällaiset merkit voivat auttaa kuluttajaa tekemään tietoisia valintoja. Merkeille on kuitenkin saatava riippumattoman tahon varmistus, jotta taataan, ettei merkin saaneen tuotteen valmistuksessa ole käytetty hyväksi esim. lapsia ja ettei kuluttajia johdeta merkillä harhaan. Varmistuksen toteuttaminen on vaikeaa ja monimutkaista. Komissio on julkaissut yritysten sosiaalista vastuuta käsittelevän vihreän kirjan(2), jonka tarkoituksena on aloittaa keskustelu siitä, millä keinoin voidaan parhaiten kehittää, arvioida ja varmistaa yritysten sosiaalisen vastuun välineiden, kuten eettisen ja sosiaalisen vastuun merkkien, vaikuttavuutta ja luotettavuutta. Kuluttajajärjestöillä on mahdollisuus osallistua keskusteluun. (1) Euroopan parlamentin ja neuvoston asetus (EY) N:o 999/2001 tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä, EYVL L 147, 31.5.2001. (2) KOM(2001) 366 lopullinen.
KIRJALLINEN KYSYMYS E-2463/01 esittäjä(t): Camilo Nogueira Román (Verts/ALE) komissiolle. Espanjan valtion politiikan vaikutukset Galician nautakarjatiloihin.



Virallinen lehti nro 093 E , 18/04/2002 s. 0136 - 0136



KIRJALLINEN KYSYMYS E-2463/01 esittäjä(t): Camilo Nogueira Román (Verts/ALE) komissiolle (11. syyskuuta 2001) Aihe: Espanjan valtion politiikan vaikutukset Galician nautakarjatiloihin Espanjan hallitus on ilmoittanut aloittavansa nautakarjatilojen luokitteluohjelman. Ohjelman ulkopuolelle jäisi olennainen osa galicialaisesta nautakarjasta, joka tuottaa Espanjassa yli kolmasosan maidosta. Maatalousalan ammattijärjestöjen mukaan Galician 77 660 nautakarjatilasta 53 258 jäisi ohjelman tukien ulkopuolelle. Toisaalta tästä joutuisi kärsimään myös 78,76 prosenttia edellisiin kuuluvista 37 625:sta maidontuotantoon erikoistuneesta tilasta. Tämän ohjelman soveltamisesta aiheutuisi dramaattinen tilanne, jolla olisi negatiivisia vaikutuksia suurelle osalle Galician väestöstä. Monilta pientiloilta, joiden ainoa este kehittyä on ollut niille myönnetty riittämätön maitokiintiö, poistettaisiin kokonaan mahdollisuus tulla toimeen ja nykyaikaistaa toimintojaan. Espanjan hallituksen ohjelma, jonka sanotaan olevan Euroopan unionin määräysten mukainen, on ristiriidassa sen monitoiminnallisen suuntauksen kanssa, jota aletaan noudattaa yhteisön maataloudessa tähän asti vallitsevina olleiden tuotantopainotteisten suuntausten sijasta. Galician maataloudessahan pientilat ovat osa elämäntapaa, jossa maataloustuotanto yhdistyy perheenjäsenten muuhun taloudelliseen toimintaan. Galician autonomisen alueen hallitus on valmis tukemaan tätä keskushallinnon ohjelmaa omaksumalla valitettavan malthusilaisen käyttäytymismallin ja jopa vakuuttaa maatalousministerinsä kautta, että pientilat kuolevat markkinoiden vaatimuksesta. Nyt kun yhteisön maataloutta ollaan radikaalisti muuttamassa ekologisempaan, monipuolisempaan ja alueelliset seikat paremmin huomioon ottavaan suuntaan juuri Galician maatalousalan ja talouselämän tarvitsemalla tavalla, voiko komissio ilmoittaa, onko Espanjan hallituksen ohjelma direktiivien mukainen? Franz Fischlerin komission puolesta antama vastaus (29. lokakuuta 2001) Komissio ei tunnista arvoisan parlamentin jäsenen mainitsemaa ohjelmaa. Komissio on rakennerahastojen välityksellä tehokkaasti mukana eri aluekehitysohjelmissa Espanjassa ja erityisesti Galiciassa. Maatalousalalla ja aluekehityksen alalla yhteisö osallistuu joihinkin ohjelmiin. Näihin ohjelmiin ei kuulu toimenpiteitä, joiden tarkoituksena olisi vähentää naudantuotantoon erikoistuneille maatiloille suunnattuja investointeja. Komissio haluaisi kuitenkin pyytää arvoisaa parlamentin jäsentä toimittamaan täydentäviä tietoja, joiden avulla hänen mainitsemansa ohjelma voitaisiin tarvittaessa tunnistaa.
KIRJALLINEN KYSYMYS E-2523/01

esittäjä(t): Freddy Blak (GUE/NGL) komissiolle

(19. syyskuuta 2001)

Aihe: FIFA rikkoo EU:n kilpailusääntöjä

Komissio on aikaisemmin kehottanut FIFAa muuttamaan pelaaja-/agenttisäännöstöään ja muun muassa poistamaan säännöt, jotka koskevat 200 000 Sveitsin frangin vakuuden asettamista. Tämä vakuus on nyt laskettu 100 000 frangiin, mutta sitä ei ole vieläkään täysin poistettu. Samanaikaisesti on olemassa esimerkkejä siitä, että FIFA uhkaa sakoilla tapauksissa, joissa pelaajat ja seurat eivät käytä FIFA-agentteja.

Lisäksi FIFA on antanut mahdollisuuden ottaa vakuutus edellä mainitun 100 000 frangin vakuuden sijasta. Tämän vakuutuksen vaatimukset on kuitenkin muotoiltu siten, että yksinomaan FIFA itse voi ratkaista niitä koskevat kiistat.

Aikooko komissio vielä kerran puuttua siihen, että FIFA rikkoo EU:n kilpailusääntöjä?

Mario Montin komission puolesta antama vastaus

(26. lokakuuta 2001)

Kansainvälinen jalkapalloliitto (FIFA) on antanut komission kehotuksesta uuden pelaaja-agentteja koskevan säännöstön, jonka tavoitteena on suojata pelaajia ja jalkapalloseuroja varmistamalla, että pelaaja-agenteilla on tarvittava pätevyys toimia agentteina ja että he noudattavat ammattitoiminnan käyttäytymisohjeita. Äskettäiset alaikäisten pelaajien siirtotapaukset, joihin liittyi väärennettyjä passeja ja muita väärinkäytöksiä ja joissa häikäilemättömät agentit toimivat välittäjinä, osoittavat, että tämä tavoite on perusteltu ja tarpeellinen.

FIFA on näistä syistä ottanut käyttöön säännöstön, jonka mukaan pelaaja-agenteiksi hakeville on järjestettävä koe, jonka hyväksyttävästi suorittaneille myönnetään lisenssi heidän hankittuaan ammattitoiminnan vastuut kattavan vastuuvakuutuksen ja allekirjoitettuaan ammattitoiminnan käyttäytymisohjeet. Pelaajilla ja seuroilla on velvollisuus turvautua lisenssin saaneiden pelaaja-agenttien palveluksiin. Tämän velvoitteen rikkomisesta voidaan säännöstön mukaan määrätä rangaistukseksi sakko tai pelikielto.

Kysyjän esille ottamasta seikasta, joka liittyi vakuutukseen ja vakuuteen, on huomattava, että uuden säännöstön mukaan agentin pelaajille tai seuroille aiheuttamat vahingot voidaan korvata kahdella tavalla: ammattitoiminnan vastuut kattavalla vakuutuksella tai 100 000 Sveitsin frangin vakuudella. Komissio katsoo, että ammattitoiminnan vastuut kattavan vakuutuksen hankkiminen ei ole ylitsepääsemätön este pelaaja-agentin ammatin harjoittamiselle. Monet yhteisön vakuutusyhtiöt ovat jo tehneet tällaisia sopimuksia pelaaja-agenttien kanssa.

Koska uudesta säännöstöstä on poistettu ne määräykset, esimerkiksi korkea pankkivakuus ja riittämättömän avoin koe, joilla oli kilpailua rajoittavia vaikutuksia, ja koska uudella säännöstöllä on tärkeä tavoite, sille voidaan myöntää perustamissopimuksen 81 artiklan 3 kohdan mukainen poikkeus. Komissio aikookin aloittaa menettelyn niiden kanteluiden hylkäämiseksi, jotka olivat syinä siihen, että se päätti puuttua asiaan.
KIRJALLINEN KYSYMYS P-3113/01 esittäjä(t): Theresa Villiers (PPE-DE) komissiolle. Terveydenhuoltomenot.



Virallinen lehti nro 093 E , 18/04/2002 s. 0217 - 0217



KIRJALLINEN KYSYMYS P-3113/01 esittäjä(t): Theresa Villiers (PPE-DE) komissiolle (5. marraskuuta 2001) Aihe: Terveydenhuoltomenot 1. Voiko komissio ilmoittaa jäsenvaltioittain terveydenhuoltomenoihin käytettävän BKT-osuuden a) koko maata kohti b) asukasta kohti? 2. Voiko komissio ilmoittaa uusimpien tietojen perusteella koko EU:ssa terveydenhuoltomenoihin käytettävän keskimääräisen BKT-osuuden? Pedro Solbes Miran komission puolesta antama vastaus (3. joulukuuta 2001) Eurostat ei vielä kerää tietoja terveydenhuollon kustannuksista rutiiniluonteisesti. Se on kuitenkin tietoinen siitä, että Taloudellisen yhteistyön ja kehityksen järjestön (OECD) terveyspolitiikan yksikkö on kerännyt ja levittänyt terveydenhuollon kustannuksiin liittyvää tietoa rutiiniluonteisesti jo huomattavan pitkään. Kerätyssä aineistossa on myös jäsenvaltioita koskevia tietoja. On syytä huomata, että valtiot toimittavat OECD:lle tietoja terveydenhuollon kustannuksista kansallisten määritelmien mukaisesti. Yhteiseen puitejärjestelmään ja yhteisten määritelmien soveltamiseen on aina pyritty, mutta tyydyttävää tasoa ei ole vielä saavutettu. OECD:n tiedonvälitysjärjestelmän käyttäjiä kehotetaan tämän vuoksi suhtautumaan tietojen käyttöön varauksellisesti. Maiden välisten vertailujen tekemistä kehotetaan voimakkaasti välttämään, koska huomattava osa esitetyistä maidenvälisistä eroista voi johtua terveydenhuoltojärjestelmän rajojen laajemmasta määrittelystä yhdessä maassa, kun taas jossain toisessa maassa sovelletaan tiukempaa määritelmää. On syytä mainita, että maidenvälisen vertailukelpoisen tiedon puute johti vuonna 1997 OECD:n ja Eurostatin yhteiseen aloitteeseen terveydenhuollon tilinpitoa koskevan puitejärjestelmän (System of Health Accounts, SHA) aikaansaamisesta. Tätä puitejärjestelmää soveltamalla jäsenvaltioiden tietojen laatu, saatavuus ja vertailukelpoisuus paranevat huomattavasti. Tähän mennessä järjestelmän mallin mukaista tietoa terveydenhuollon kustannuksista on saatavilla arviolta puolesta jäsenmaista. Jäsenvaltiot ovat luvanneet toimittaa terveydenhuollon tilinpitoa koskevan järjestelmän mukaiset perustiedot vuoden 2002 loppuun mennessä. Edellä mainituista vakavista menetelmällisistä puutteista huolimatta OECD:n tilasto on lähetetty suoraan arvoisalle parlamentin jäsenelle ja Euroopan parlamentin sihteeristöön, koska muuta tietoa ei tällä hetkellä ole saatavilla.
KIRJALLINEN KYSYMYS E-1879/01 esittäjä(t): Michl Ebner (PPE-DE) komissiolle. Peltokasvien viljelypalkkiot (Hollanti).



Virallinen lehti nro 093 E , 18/04/2002 s. 0035 - 0035



KIRJALLINEN KYSYMYS E-1879/01 esittäjä(t): Michl Ebner (PPE-DE) komissiolle (27. kesäkuuta 2001) Aihe: Peltokasvien viljelypalkkiot (Hollanti) Euroopan komissio aikoo ottaa eläinpalkkioiden alalla käyttöön tukea saavien eläinten määrää koskevan, tila- ja ikäluokkakohtaisen ylärajan. Olisiko myös peltokasviviljelmien tuissa syytä ottaa käyttöön tällainen yläraja, esimerkiksi 50 hehtaaria, jolloin tilat saisivat tukia vain tähän suuruusluokkaan saakka? Voiko komissio kertoa, - kuinka paljon Hollannissa on yli 50 hehtaarin suuruisia maatiloja, - kuinka paljon Hollannissa on alle 50 hehtaarin suuruisia maatiloja, - millaisia säästöjä tällä toimenpiteellä saataisiin peltokasviviljelmille tarkoitettuun budjettiin absoluuttisina lukuina ja prosentteina? Franz Fischlerin komission puolesta antamayhteinen täydentävä vastauskirjallisiin kysymyksiin E-1870/01, E-1871/01, E-1872/01, E-1873/01,E-1874/01, E-1875/01, E-1876/01, E-1877/01, E-1878/01, E-1879/01, E-1880/01, E-1881/01,E-1882/01, E-1883/01 ja E-1884/01 (18. syyskuuta 2001) Arvioitaessa niiden tilojen lukumäärää, joilla viljellään viljaa, öljykasveja ja valkuaiskasveja alle ja yli 50 hehtaarin suuruisella alalla, lähteenä on käytetty maatalouden kirjanpidon tietoverkon (FADN) tietokantaa. Vaikka tietokannan tiedot on painotettu maatilojen rakennetutkimuksen (Eurostat) tuloksilla, suurten maatilojen myönnetään yleisesti olevan yliedustettuja. Tästä syystä seuraavia lukuja voidaan pitää enimmäismäärinä. Luvut ovat vuodelta 1997, koska se on viimeinen vuosi, jolta kaikkia jäsenvaltioita koskevat tiedot ovat käytettävissä FADN-tietokannassa. Alla olevan taulukon sarakkeissa A ja C annetaan jäsenvaltioittain niiden maatilojen osuus, joilla viljan, öljykasvien ja valkuaiskasvien viljelyala on alle 50 hehtaaria ja yli 50 hehtaaria. Alla olevan taulukon sarakkeissa B ja D annetaan jäsenvaltioittain viljan, öljykasvien ja valkuaiskasvien viljelyalan osuus maatiloilla, joilla viljan, öljykasvien ja valkuaiskasvien viljelyala on alle 50 hehtaaria ja yli 50 hehtaaria. Sarakkeessa F annetaan muiden tietojen pysyessä samoina jäsenvaltioittain se osuus viljan, öljykasvien ja valkuaiskasvien viljelyalasta, joka jäisi pois tuen piiristä, jos viljan, öljykasvien ja valkuaiskasvien viljelyalaan sovellettaisiin 50 hehtaarin ylärajaa. Sarakkeessa I annetaan muiden tietojen pysyessä samoina jäsenvaltioittain miljoonina euroina määrät, jotka säästettäisiin, jos viljan, öljykasvien ja valkuaiskasvien viljelyalaan sovellettaisiin 50 hehtaarin ylärajaa. Satoina on käytetty jäsenvaltioiden ilmoittamia viitesatoja. Kustannukset vähenisivät yhteisössä yhteensä 4 miljardia euroa. >TAULUKON PAIKKA>
KIRJALLINEN KYSYMYS E-2236/01 esittäjä(t): Glenys Kinnock (PSE) komissiolle. Burma.



Virallinen lehti nro 093 E , 18/04/2002 s. 0084 - 0085



KIRJALLINEN KYSYMYS E-2236/01 esittäjä(t): Glenys Kinnock (PSE) komissiolle (26. heinäkuuta 2001) Aihe: Burma Onko komissiolla mitään suunnitelmia, jotka koskevat Burman HIV/AIDS-katastrofin lievittämistä? Onko komissio tietoinen siitä, että mahdollinen päätös EY:n varojen kanavoimisesta Burman sotilashallinnon kautta aiheuttaisi laajaa tyytymättömyyttä ja tyrmistystä? Christopher Pattenin komission puolesta antama vastaus (5. syyskuuta 2001) Komissio rahoitti vähän aikaa sitten Burmaan/Myanmariin suuntautuneen asiantuntijaryhmän tarkastusmatkan, jonka tarkoituksena oli arvioida yhteistyössä YK:n erityisjärjestön WHO:n (Maailman terveysjärjestö) aids-ohjelman kanssa maan hiv/aids-tilannetta (ihmiselle immuunikadon aiheuttava virus/immuunikato). Tarkastuksen loppuraportin saatuaan komissio voi miettiä kuinka ja missä laajuudessa se voi rahoittaa kriisin lieventämiseen tähtäävää työtä. Komissio on hyvin tietoinen poliittisista näkökohdista, jotka saattavat vaikuttaa siihen, millä tavoin kyseiset varat kanavoidaan. Asiaa on tarkoitus tarkastella unionin yhteiseen ulko- ja turvallisuuspolitiikkaan liittyvissä keskusteluissa, ja mahdolliset rahoituspäätökset tehdään noudattaen Burmasta/Myanmarista vahvistetussa unionin yhteisessä kannassa esitettyjä ehtoja(1). (1) 96/635/YUTP, EYVL L 287, 8.11.1996.
KIRJALLINEN KYSYMYS E-2328/01 esittäjä(t): Nuala Ahern (Verts/ALE) komissiolle. Säteilysaasteiden valvonta Skandinaviassa ja Pohjois-Venäjällä.



Virallinen lehti nro 093 E , 18/04/2002 s. 0111 - 0111



KIRJALLINEN KYSYMYS E-2328/01 esittäjä(t): Nuala Ahern (Verts/ALE) komissiolle (31. heinäkuuta 2001) Aihe: Säteilysaasteiden valvonta Skandinaviassa ja Pohjois-Venäjällä Voiko komissio ottaa kantaa Skandinavian ja Pohjois-Venäjän säteilysaasteiden valvontasopimukseen? Margot Wallströmin komission puolesta antama vastaus (17. lokakuuta 2001) Pohjoismaat ja Itämeren alueen maat (Ruotsi, Tanska, Viro, Suomi, Saksa, Islanti, Latvia, Liettua, Norja, Puola ja Venäjä) allekirjoittivat kesäkuussa 2001 säteilyvalvontatietojen vaihtoa koskevan sopimuksen. Komissio olettaa, että arvoisan parlamentin jäsenen kysymys koskee tätä sopimusta. Ennen sopimuksen allekirjoittamista Ruotsin hallitus toimitti sen komission hyväksyttäväksi Euratomin perustamissopimuksen 103 artiklan mukaisesti. Komissio tarkisti sopimuksen Euratom-sopimuksen asiaa koskevien määräysten perusteella ja ilmoitti hyväksyntänsä Tanskan, Saksan, Suomen ja Ruotsin hallituksille (29. kesäkuuta 2001 tehty komission päätös, viitenro PE/1186/2001). Euratom ei ole sopimuksen osapuoli, mutta yhteisöllä on käynnissä samanlainen ohjelma nimeltä Eurdep (European Union Radiological Data Exchange Platform). Ympäristöä koskevien säteilyvalvontatietojen kansainvälinen vaihto on yhteisön ydinturvallisuuspolitiikan ja hätätilanteisiin varautumista koskevan toiminnan mukaista, ja komissio aikoo jatkossakin edistää tällaista tiedonvaihtoa Euroopan tasolla. Komissio on erityisen tyytyväinen Itämeren valtioiden sopimuksen osapuolten suureen määrään. Lisäksi Itämeren valtioiden tiedonvaihtojärjestelmä on teknisesti edistynyt, ja sitä olisikin syytä käyttää mallina muualla toteutettaville vastaaville järjestelyille.